# dinerzh
## Brezhoneg
### Etimologiezh

    (Anv-gwan hag anv-kadarn) Savet diwar ar rakger « di- » ha an anv-kadarn « nerzh ».
    Da geñveriañ gant ar ger kembraek dinerth.
    (Furm verb) Savet diwar « dinerzh- », pennrann ar verb « dinerzhañ », hep dibenn-ger.

### Anv-gwan

dinerzh /ˈdiːnɛrs/
* A zo gwan, hep nerzh: tud dinerzh.
** Met ar pennhêr a redas kerkent d'ar park, hag a welas eno ar pevarzek kazeg o peuriñ, ha gante trizek ebeulez kaer hag un ebeul fall ha dinerzh. — (Fañch an Uhel, Kontadennoù ar Bobl/2, Al Liamm, 1985, p. 145.)
** Re zinerzh on ... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 43.)
** Mez ho doa, me gred, ar zoudarded o veza bet kement-all o kerc'hat d'ar prizoun eur plac'h iaouank dinerz ha diskoazel. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 288.)
** un den dinerzh e spered : digalon
* Diwar-benn diedoù : hep alkool, pe kafein, pe tein.
** Gwin dinerzh, kafe dinerzh, te dinerzh.

#### Gerioù heñvelster

* dinerzhet (damheñvelster)

#### Gerioù enepster

* nerzhus

#### Deveradoù

* dinerzhañ

#### Troioù-lavar

* mont dinerzh

#### Troidigezhioù

* galleg : inerte , apathique , atone
* kembraeg : dinerth
* saozneg : powerless

### Anv-kadarn

dinerzh /ˈdiːnɛrs/ hollek gourel
* Diouer a nerzh, gwander.
** Un den dalc'het gant an dinerzh.

#### Troidigezhioù

* galleg : manque de force , faiblesse

### Furm verb

dinerzh /ˈdiːnɛrs/
* Furm ar verb dinerzhañ e trede gour unan an amzer-vremañ, en doare-disklêriañ.
* Furm ar verb dinerzhañ en eil gour unan an doare-gourc'hemenn.